שרגא פייבוש הגר

רבי שרגא פייבוש הגר (נולד כ"ו בטבת תשי"ח) הוא האדמו"ר מקוסוב בארצות הברית משנת תש"ס (1999).

קורות חייו
נולד בארצות הברית לרבי אברהם יהושע השל הגר, האדמו"ר מקוסוב, בנו של רבי שרגא פייבוש מזלישטשיק.

למד בישיבת חכמי לובלין, ישיבת לייקווד ובישיבת פוניבז'. נישא לבתו של הרב חיים וואזנר. לאחר נישואיו חזר לארצות הברית, ולאחר פטירת אביו החל להנהיג את חסידות קוסוב. ב-ה'תשע"ה הוציא לאור את ספרו שבת מלכא קדישא, על ענייני שבת במשנת החסידות.

אופי הנהגתו כשל משפיע חסידי והוא מפורסם כדרשן. הקהילה בראשותו מונה מאות בתי אב. רבים מתייעצים איתו בתחום החינוך. עוסק גם בטיפול בנוער נושר. הרב הגר הוא דיין בבית הדין של חסידות ויז'ניץ מונסי.

מתגורר בשכונת בורו פארק בברוקלין.

בקיץ תשפ"א, ביקר בארץ והנהיג אמירת תפילת חנה בשילה הקדומה בצורה טקסית עם קהל חסידיו.

בנו הרב מנחם מנדל דוד הגר הוא חתנו של הרב יעקב הגר האדמו"ר מסערט ויז'ניץ, מכהן כרב חסידי קוסוב בירושלים. בנו הרב ברוך, הוא רב חסידי קאסוב בלייקווד.

הערות שוליים

ניו יורק: אישים
אדמו"רים אמריקאים
חסידות ויז'ניץ
אדמו"רי קוסוב
בוגרי ישיבת חכמי לובלין-בני ברק
בוגרי ישיבת פוניבז'
משפיעים חסידים
בוגרי ישיבת לייקווד